૨૧ જુલાઇ ૨૦૧૬ ના રોજ મહેસાણા સ્પંદન ટીમના ડોક્ટરો તથા તબીબ વિદ્યાર્થીઓ સવારે ૯:૩૦ કલાકે સ્નેહકુટીર વૃદ્ધાશ્રમ પહોંચ્યા હતા. ત્યાં વડીલો સાથે પ્રાર્થના કરીને કેમ્પનો પ્રારંભ કરવામાં આવ્યો હતો. આ કેમ્પમાં ડૉ. રાહુલ શાહ દ્વારા સેવા આપવામાં આવી હતી તથા તેમના દ્વારા વિનામૂલ્યે તપાસ કરવામાં આવી હતી. જનરલ તમામ રોગોની તપાસ, સારવાર તેમજ જરૂરી માર્ગદર્શન આપવામાં આવ્યું હતું. આ કેમ્પમાં ડૉ. રાહુલ શાહ દ્વારા બ્લડપ્રેશર તથા ડાયાબિટીસની તપાસ પણ વિનામૂલ્યે કરવામાં આવી હતી તથા દવાઓ પણ વિના મૂલ્યે આપવામાં આવી હતી. સ્પંદન ટ્રસ્ટ વતી રઝીન મન્સૂરી, ફુરકાન કડીયાવાલા, અંજલી શાહ, અફીફા મેમણ, અસ્મિતા લિંબાસિયા, પ્રિતી ગુપ્તા, ક્રિના પટેલ તથા યશ્વી પટેલ વગેરે ઉપસ્થિત રહ્યા હતા તથા કેમ્પને સફળ બનાવવા માટે પોતાનું યોગદાન આપ્યું હતું.